TVD ร่วงแรง 10.19% หลังเผยงบฯ Q3 ขาดทุนหนัก 62.40 ลบ.
TVD ร่วงแรง 10.19% หลังเผยงบฯ Q3 ขาดทุนหนัก 62.40 ลบ.จากปีก่อนขาดทุน 2.98 ลบ.โดย ณ เวลา 14.56 น.อยู่ที่ 1.41 บาท ลบ 0.16 บาท หรือ 10.19% มูลค่าการซื้อขาย 6.57 ล้านบาท
13 พ.ย. 2558

ผู้สื่อข่าวรายงานว่า ราคาหุ้น บริษัท ทีวี ไดเร็ค จำกัด (มหาชน) หรือ TVD ณ เวลา 14.56 น.อยู่ที่ 1.41 บาท ลบ 0.16 บาท หรือ 10.19% มูลค่าการซื้อขาย  6.57 ล้านบาท  โดยเปิดตลาดที่ 1.50 บาท ต่ำสุดที่ 1.37 บาท สูงสุดที่ 1.50 บาท
โดย TVD รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 62.40 ล้านบาท หรือขาดทุนสุทธิ 0.09601 บาทต่อหุ้น ขาดทุนเพิ่มขึ้น 1992% จากช่วงเดียวกันของปีก่อนที่มีผลขาดทุนสุทธิ 2.98 ล้านบาท หรือขาดทุนสุทธิ 0.00459 บาทต่อหุ้น
ขณะที่ ผลการดำเนินงานช่วง 9 เดือนแรกขาดทุนสุทธิ 50.88 ล้านบาท หรือ 0.07829 บาทต่อหุ้น เทียบจากช่วงเดียวกันของปีก่อนที่มีกำไรสุทธิ 28.79 ล้านบาท หรือ 0.04429 บาทต่อหุ้น
สำหรับผลการดำเนินในไตรมาส 3 ขาดทุนเพิ่มขึ้น มีสาเหตุหลัก คือ ต้นทุนขายสินค้าและบริการเพิ่มขึ้น โดยมีสาเหตุหลักจากการเพิ่มรายการส่งเสริมการขายมากขึ้น เพื่อกระตุ้นยอดขาย ในช่วงภาวะเศรษฐกิจถดถอยและกาลังการซื้อของผู้บริโภคในตลาดลดลงมาก
รวมถึงค่าใช้จ่ายในการขายเพิ่มขึ้น 63.62 ล้านบาท คิดเป็นสัดส่วนค่าใช้จ่ายในการขายต่อรายได้รวม เพิ่มขึ้น 1.9% โดยมีสาเหตุหลักจากการซื้อเวลารายการโทรทัศน์เพิ่มขึ้นเพื่อเพิ่ม Rating ผู้รับชม ทำให้บริษัทสามารถขายสินค้าได้มากขึ้น ในช่องสถานีโทรทัศน์ ของบริษัทฯ ทั้ง 3 ช่อง
อย่างไรก็ตาม บริษัทยังตั้งสำรองลูกหนี้และสารองสินค้าเพิ่มขึ้น, เงินสมทบกองทุนผู้พิการตามกฎหมาย และผลขาดทุนจากอัตราแลกเปลี่ยน ทำให้ค่าใช้จ่ายในการบริหารเพิ่มขึ้นรวม 31.25 ล้านบาท คิดเป็นสัดส่วนค่าใช้จ่ายบริหารต่อรายได้รวมเพิ่มขึ้น ร้อยละ 3.01 ทั้งนี้ บริษัทฯอยู่ระหว่างการปรับเปลี่ยนกลยุทธ์การดำเนินงาน ด้านประเภทสินค้า และการบริหารสินค้าคงคลังให้มีประสิทธิภาพ เพื่อผลักดันผลประกอบการให้ดีขึ้นต่อไป